Missatge: El tocadiscs amb USB L'aparell pot convertir les cançons en arxius mp3 Si guardeu discs de vinil, arraconats al fons d'un armari, ara els podreu recuperar. VilaWeb TV us ofereix un vídeo sobre el Numark TTUSB, un tocadiscs amb sortida USB que es pot connectar a un ordinador. L'aparell permet d'enregistrar les cançons dels vells discs de vinil en arxius mp3. Això sí, cal senyalar on comença cada una i on acaba. En acabat, les podeu importar al vostre programa de música i carregar-les al reproductor d'mp3. Així recuperareu discs que no es poden trobar en disc compacte o que no voleu tornar a comprar. No és pas un tocadiscs difícil de trobar a les botigues especialitzades en aparells de música; de fet, n'hi ha de marques diferents amb funcions semblants. Encara que la majoria de la música avui s'edita en disc compacte, o en arxius de música a través d'internet, els discs de vinil no han desaparegut de les botigues. Els anys noranta es van mantenir al mercat, gràcies a la música electrònica que se servia en directe a les discoteques, i ara viuen una revifalla, just quan les vendes de compactes no paren de baixar.

Resposta: Els analogòfils ens quedem igual, el trasto este (que ja porta mes de dos anys al mercat) per a traure el sò via USB ha de digitalitzar igualment   Ningú diu que el vinil siga millor que el compact disc, el que es valora es l'analogicitat completa del dispositiu. En el moment digitalitzes un sò, fas el que es denomina un mostreig, on segons les característiques del circuit mostrejador, s'agafen uns sons i altres es descarten. La senyal analògica del vinil es digitalitza, després passa per l'ordinador, i torna a ser convertida en sò. Segons la qualitat del mostreig, osiga, la quantitat de mostres que prenga per segon, millor serà la reconstrucció de la senyal final. Però per molt quantiosa que siga, mai serà exactament igual que el senyal original. És per aixó que se sol dir que un vinil és millor; en realitat l'únic avantatge que té és que és 100% fidel, tal i com es va gravar, sense perdre res. Per contra es un dispositiu molt més brut, de quan en quan fa sorolls, salta, la pols... sorolls molt entranyables, d'altra banda, que li donen molt de carisma a la reproducció